Source: http://docplayer.fi/11044328-Maatalousalueiden-luonnon-monimuotoisuuden-ja-kosteikkojen-yleissuunnitelma.html
Timestamp: 2019-01-23 17:14:48+00:00
Document Index: 12704952

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Maatalousalueiden luonnon monimuotoisuuden ja kosteikkojen yleissuunnitelma - PDF
Download "Maatalousalueiden luonnon monimuotoisuuden ja kosteikkojen yleissuunnitelma"
1 Pohjois-Karjalan ympäristökeskuksen raportteja Maatalousalueiden luonnon monimuotoisuuden ja kosteikkojen yleissuunnitelma Tohmajärven valuma-alue ja Kiteen luoteisosa Hanna Kondelin Jani Varis Pohjois-Karjalan ympäristökeskus
3 POHJOIS-KARJALAN YMPÄRISTÖKESKUKSEN RAPORTTEJA Maatalousalueiden luonnon monimuotoisuuden ja kosteikkojen yleissuunnitelma Tohmajärven valuma-alue ja Kiteen luoteisosa Hanna Kondelin Jani Varis Joensuu 2008 Pohjois-Karjalan ympäristökeskus
4 POHJOIS-KARJALAN YMPÄRISTÖKESKUKSEN RAPORTTEJA Pohjois-Karjalan ympäristökeskus Taitto: Terttu Saari Kansikuva: Raimo Heikkilä Julkaisu on saatavana myös Internetistä: Vammalan Kirjapaino Oy, Vammala 2008 ISBN (nid.) ISBN (PDF) ISSN (pain.) ISSN (verkkoj.)
5 SAATTEEKSI Maa- ja metsätalousministeriön rahoittamaa maatalousalueiden luonnon monimuotoisuuden (LUMO) yleissuunnittelua on tehty Pohjois-Karjalassa jo viiden vuoden ajan. Tähän suunnitelmaan kartoitettiin maatalousalueita Tohmajärveltä ja Kiteeltä. Suunnittelualue käsitti Tohmajärven valuma-alueen Onkamosta Tohmajärven eteläosaan ja Kiteeltä Huikkolan, Haarajärven ja Ruppovaaran kylät. Tänä vuonna kartoitettiin luonnon monimuotoisuuskohteiden lisäksi vesiensuojelun kannalta merkittäviä monivaikutteisia kosteikkoja. Suunnittelu toteutettiin aiempien vuosien kokemuksen pohjalta. Ennen maastokauden alkua tehdyssä esiselvityksessä koottiin tietoja alueen luonnon monimuotoisuudesta ja kesällä kartoitettiin suunnittelualueen maatiloilla sijaitsevat monimuotoisuus- ja vesiensuojelukohteet. Työn tuloksia esiteltiin suunnittelualueella järjestetyssä kahdessa yleisötilaisuudessa ja sanomalehdissä. Aiemmista suunnitelmista saadut kokemukset ovat olleet hyviä. Kartoitukset ovat luoneet hyvän perustan edistää suunnittelualueiden luonnon monimuotoisuuden ja maiseman hoitoa maatalouden erityistuilla. Aiempina vuosina suunnittelun kohteena oleville alueille on tehty selvästi enemmän erityistukisopimuksia kuin muille vastaaville maatalousalueille. Sen sijaan vesiensuojelua koskevia erityistukisopimuksia Pohjois-Karjalassa on hyvin vähän. Kosteikkojen yleissuunnittelun tavoitteena onkin lisätä kosteikkojen perustamista ja hoitoa erityistuilla. Toivottavasti tämä suunnitelma lisää kiinnostusta myös vesiensuojelun kehittämiseen suunnittelualueella ja laajemmin myös koko maakunnassa. Suunnitelman toteutuksen ja talouden seurannasta vastasi ympäristökeskuksen koolle kutsuma ohjausryhmä, johon kuuluivat Hannu Järvinen Pohjois-Karjalan TE -keskuksen maaseutuosastosta, Päivi Jokinen ProAgria Pohjois-Karjalan Maaja kotitalousnaisista, Maija Kakriainen MTK-Pohjois-Karjalasta, Katja Turtiainen Tohmajärven kunnasta, Teuvo Hukka Kiteen kaupungista, Jaana Saukkonen alueen viljelijöistä ja Arvo Ohtonen Pohjois-Karjalan ympäristökeskuksesta. Ohjausryhmä kokoontui työn aikana kolme kertaa. Yleissuunnitelman laatijoiksi ohjausryhmä valitsi biologi Hanna Kondelinin ja ympäristösuunnittelija (AMK)/metsätalousinsinööri (AMK) Jani Variksen. Ohjausryhmä ja yleissuunnitelman tekijät kiittävät suunnittelualueiden viljelijöitä hyvästä yhteistyöstä työn eri vaiheissa. Haluamme kiittää myös kaikkia muita työn suunnittelussa ja toteutuksessa avustaneita henkilöitä sekä julkaisun suunnittelusta ja taitosta vastanneita Veli Lyytikäistä ja Terttu Saarta Pohjois-Karjalan ympäristökeskuksesta. Karttaliitteiden teosta vastannut Jukka Nykänen ansaitsee myös kiitoksen. Joensuussa, marraskuussa 2008 Ohjausryhmä
6 4 Pohjois-Karjalan ympäristökeskuksen raportteja
7 SISÄLLYS Saatteeksi Johdanto Menetelmät Suunnittelualueen yleiskuvaus Yleissuunnitelma Yleissuunnitelma ja käytetyt karttamerkinnät Kohteiden hoitoon soveltuvat ympäristötuen erityistuet Ei-tuotannollinen investointituki Perinnebiotoopin hoito, 5-vuotinen sopimus Luonnon ja maiseman monimuotoisuuden edistäminen, 5- tai 10-vuotinen sopimus Suojavyöhykkeiden perustaminen ja hoito, 5- tai 10-vuotinen sopimus Monivaikutteisen kosteikon hoito, 5- tai 10-vuotinen sopimus Pohjavesialueiden peltoviljely, 5-vuotinen sopimus Kohdekuvaukset ja hoitosuositukset Tohmajärvi Onkamo Valkeasuo, kartta Purtovaara Kemie Luosovaara Soppi, kartta 2 (osin myös kartassa 4) Ristee Marjomäki Lahdenperä Peijonniemi, kartta Akkala Jouhkola Rantakylä Riikolan pohjoisosa, kartta 4 (osin myös kartoissa 2 ja 5) Riikola Timola, kartta 5 (osin myös kartassa 4) Huotilanvaara Järventaus Nikunvaara Kuurna Vepsä, kartta Kitee Huikkola Haarajärven pohjoisosa, kartta 7 (osin myös kartassa 8) Haarajärvi Suontausta Ruppovaara, kartta 8 (osin myös kartassa 7) Yleiset kuvaukset Yleiset hoito-ohjeet Luonnon monimuotoisuuskohteiden hoito Laidunnus Niitto Raivaus ja harvennus Kosteikkojen perustaminen ja hoito Kosteikon perustaminen Kosteikon hoito Suojavyöhykkeen perustaminen ja hoito Suojavyöhykkeen perustaminen Suojavyöhykkeen hoito...47 Pohjois-Karjalan ympäristökeskuksen raportteja
8 Niitto Laidunnus Suojavyöhykkeen ja luonnon monimuotoisuuskohteen yhdistelmän hoito Hoidon toteutus ja rahoitus Lähteet Liitteet Liite 1 Tohmajärven ja Kiteen kohteilla kesällä 2007 havaitut putkilolajit...50 Liite 2 Suunnittelualueen kartat: Lumo -kohteet elinympäristötyypeittäin...53 Liite 3 Suunnittelualueella sijaitsevat pohjavesialueet Liite 4 Yhteenveto yleissuunnitelman kohteista Liite 5 Hoito-ohjeet...64 Liite 6 Ruisrääkän elinympäristöjen hoitotapoja, jotka edistävät rääkkien säilymistä (BirdLife Suomi ry) Kuvailulehti Pohjois-Karjalan ympäristökeskuksen raportteja
9 1 Johdanto Perinnemaisemat ovat vuosisatojen kuluessa syntyneitä maatalouden, erityisesti karjanhoidon, muovaamia elinympäristöjä, kuten metsälaitumia, niittyjä, ketoja ja hakamaita. Maatalouden tehostuessa ja tuotantosuuntien muuttuessa perinteiset maankäyttötavat ovat lähes loppuneet, ja perinnemaisemien määrä on vähentynyt romahdusmaisesti. Jo pelkkä entisen käytön loppuminenkin muuttaa entiset laidunmaat nopeasti pensaikoiksi tai metsiksi. Useimmiten ne on kuitenkin joko muutettu pelloiksi tai metsitetty. Muutosten seurauksena monet perinnemaisemille tyypilliset kasvi- ja eläinlajit ovat harvinaistuneet, jopa nopeammin kuin muiden elinympäristöjen lajit. Nykyään Suomen uhanalaisista eliölajeista 28 % on ensisijaisesti perinneympäristöjen lajeja. Voimakkaimmin ovat taantuneet ketojen perhoset ja muut hyönteiset (Rassi ym. 2001, Pöyry ym. 2004). Euroopan unionissa maatalouden ympäristötuen erityistukijärjestelmä on keskeinen keino säilyttää ja hoitaa perinnemaisemia, pitää yllä niiden luonnon monimuotoisuutta ja edistää uhanalaisten lajien suojelua. Luonnon monimuotoisuuden yleissuunnittelun avulla erityistuen käyttöä pyritään tehostamaan ja ohjaamaan tukea luonnon monimuotoisuuden kannalta arvokkaimmille kohteille. Pohjois-Karjalassa yleissuunnittelu ja sen saama myönteinen vastaanotto ovat lisänneet erityistukihakemusten määrää. Valtakunnallisten kokemusten perusteella erityistukijärjestelmä toimii kohtalaisen hyvin erityisesti perinnebiotooppien osalta (Schulman ym. 2006). Pohjois-Karjalassa yleissuunnitelmia on tehty vuodesta 2003 alkaen joka vuosi eri puolilla maakuntaa: Kiteellä (Vanhanen 2003), Valtimolla ja Nurmeksessa (Vanhanen ja Sieviläinen 2004), Polvijärvellä ja Joensuussa (Metsola ja Sieviläinen 2005) ja Tohmajärvellä Värtsilässä (Mikkonen ym. 2007). Näissä suunnitelmissa on keskitytty pääosin luonnon monimuotoisuuskohteisiin. Vesiensuojelun osalta suunnitelmat ovat käsittäneet suojavyöhykkeitä. Tämän vuoden suunnitelma laajennettiin koskemaan myös vesiensuojelun kannalta merkittäviä kosteikkoja. Suunnittelualue käsitti Tohmajärven valuma-alueen Onkamosta Tohmajärven eteläosaan ja lisäksi kolme Kiteen luoteista kylää. Alue valittiin tukemaan meneillään olevaa Tohmajärven kunnostusprojektia. Metsäkeskus Pohjois- Karjalan, Pohjois-Karjalan ympäristökeskuksen, Tohmajärven kunnan, seurakunnan ja osakaskuntien sekä ProAgria Pohjois-Karjalan, Suomen Salaojakeskus Oy:n ja Pohjois-Karjalan ammattikorkeakoulun yhteistyönä toteutettavan hankkeen keskeisenä tavoitteena on parantaa Tohmäjärven vesistön tilaa ja virkistyskäyttöä. Tarkoituksenmukaisesti suunniteltuina kosteikot ja pellolle perustettavat suojavyöhykkeet vähentävät merkittävästi vesistöihin kulkeutuvien ravinteiden ja kiintoaineen määrää, ja näin ollen estävät vesistöjen liiallista rehevöitymistä. Ne edistävät vesiensuojelun ohella myös maatalousympäristöjen luonnon monimuotoisuutta. Kosteikot tarjoavat monimuotoisen ympäristön erilaisille kosteikkokasveille ja -eläimille. Suunnittelussa pyritään löytämään juuri sellaisia kohteita, joihin voidaan perustaa vesiensuojelua ja luonnon monimuotoisuutta edistäviä sekä maisemaa parantavia monivaikutteisia kosteikkoja. Yleissuunnitelma ei kata suunnittelualueen kaikkia kosteikoiksi sopivia kohteita, vaan esittelee esimerkkejä kohteista, jotka voidaan perustaa ja hoitaa maatalouden ympäristötuen erityistuen ehdoilla. Kokonaisuudessaan luonnon monimuotoisuuden ja monivaikutteisten kosteikkojen yleissuunnittelun tavoitteena on ohjata ja tehostaa maatalousympäristöjen luonnonhoitoa ja suojelua. Suunnittelussa keskeisenä tavoitteena on kiinnittää viljelijöiden huomio omien tilojensa maatalousympäristöjen arvokkaisiin piirteisiin. Toivottavasti tehty työ innostaa monia hyödyntämään maatalouden ympäristötuen erityistukea, jotta suunnittelualueen maatalousalueiden maisemallisia arvoja, luonnon monimuotoisuutta ja vesiensuojelua voidaan entisestään lisätä. Pohjois-Karjalan ympäristökeskuksen raportteja
10 2 Menetelmät Luonnon monimuotoisuuden osalta yleissuunnittelun laadinta perustuu ympäristöministeriön julkaisuun Maatalousalueiden luonnon monimuotoisuuden yleissuunnitteluopas (Heikkilä 2002) ja monivaikutteisten kosteikkojen osalta Lounais-Suomen ympäristökeskuksen julkaisuun Maatalousalueiden monivaikutteisten kosteikkojen yleissuunnitteluopas (Karhunen 2007). Monivaikutteisten kosteikkojen suunnittelu tehtiin samanaikaisesti luonnon monimuotoisuuden yleissuunnittelun kanssa, joten ohjeita sovellettiin tarvittaessa molempia suunnitelmia hyödyttäväksi. Hankkeen ohjausryhmä rajasi alueeksi Tohmajärven valuma-alueen. Aluksi näytti siltä, että alueella on melko vähän aktiivisia maatiloja, joten mukaan otettiin Kiteen luoteisosasta kolme kylää. Aktiiviviljelijöiden yhteystiedot saatiin Tohmajärven kunnalta ja Kiteen kaupungilta. Alueen esiselvitys laadittiin kesäkuussa. Siihen koottiin olemassa oleva tieto suunnittelualueen luonnon- Kuva 1. Natura 2000-verkostoon kuuluva Jalajanvaaran kallioketo sijaitsee Tohmajärven valuma-alueella. Kuva: Ville Vuorio. 8 Pohjois-Karjalan ympäristökeskuksen raportteja
11 ja kulttuuriympäristöstä. Kosteikkojen osalta alkuvaiheessa karttatarkastelulla pyrittiin etsimään paikkoja, joissa mahdollisesti perustettavilla kosteikoilla voisi parantaa vesiensuojelua. Metsäkeskus Pohjois-Karjalalta saatiin etukäteen tiedoksi joitakin peltoalueiden läheisyydessä olevia paikkoja, joihin kosteikkojen perustaminen saattaisi olla hyödyllistä. Esiselvityksessä kerättyä tietoa hyödynnettiin kesän maastotöissä (kuva 1) ja suunnitelman laadinnassa. Yleissuunnittelun aloittamisesta järjestettiin tiedotustilaisuus Tohmajärven kunnantalolla Tilaisuudesta lähetettiin kutsukirjeet kaikille suunnittelualueen viljelijöille, kyläyhdistyksille, metsästysseuroille ja muille toimijoille. Lisäksi tilaisuudesta oli ilmoitus paikallislehdissä, ja lehdistötiedote jaettiin maakunnan tiedotusvälineille. Hanketta esittelivät ohjausryhmän edustajat ja maastotöiden tekijät, jotka kertoivat ympäristötuen erityistuesta ja yleissuunnittelun etenemisestä. Yleisöä oli paikalla muutama kymmenen henkeä, mukana paikallislehtien edustajat. Maastokartoitukset tehtiin kesä-, heinä- ja elokuussa Ennen tilakäyntien alkua suunnittelualue kierrettiin autolla yleiskuvan saamiseksi. Tilakäyntejä tehtiin 74 tilalle ennalta sovittuna aikana. Vierailuilla selvitettiin tilan omien ja vuokralla olevien maiden nykyistä ja entistä maankäyttöä sekä tarvetta ja halukkuutta perinnemaisemien ja kosteikkojen hoitoon. Vierailuilla esiteltiin maatalouden ympäristötuen erityistukimuotoihin liittyviä asioita. Maastossa käytiin katsomassa niitä kohteita, joita viljelijät pitivät mahdollisesti perinnebiotoopeiksi, luonnon monimuotoisuuskohteiksi tai kosteikoiksi sopivina. Suojavyöhykkeiden kartoituksessa hyödynnettiin vuonna 2002 laadittua Tohmajoen-Kiteenjoen vesistöalueen peltoalueiden suojavyöhykkeiden yleissuunnitelmaa (Arponen 2002). Arvokkaista kohteista täytettiin maastolomakkeet, joihin kirjattiin tietoja mm. maankäytöstä ja kasvillisuudesta. Lomakkeisiin merkittiin myös suositukset kohteen hoidosta, kuten raivauksesta tai laiduntamisesta. Lopullisessa suunnitelmassa on 96 kohdetta, joista perinnebiotooppeja on 42 kpl, luonnon monimuotoisuuden ja maiseman kannalta arvokkaita kohteita 35 kpl, kosteikoiksi soveltuvia kohteita 13 kpl suojavyöhykkeitä 6 kpl. Muutama tarkastuksen perusteella sopiva kosteikkokohde jouduttiin jättämään pois raportista, koska peltojen määrä valuma-alueella oli vähäinen. Jani Varis teki alueella lintulaskentoja kahtena yönä. Laskenta keskittyi mahdollisille ruisrääkän reviirialueille. Lisätietoja alueen linnustosta on saatu Tuomo Eroselta. Kohteiden tiedot koottiin kartoille Arcview 3.2 -paikkatieto-ohjelman avulla. Kohteiden sijainnista, maankäytöstä ja lajistosta kirjoitettiin lyhyet kuvaukset. Huomionarvoisina lajeina on mainittu valtakunnallisesti uhanalaiset ja silmälläpidettävät lajit (Rassi ym. 2001) sekä Pohjois-Karjalan perinnemaisemien kartoituksessa mainitut huomionarvoiset lajit (Grönlund ym. 1998). Kuvausten yhteydessä on annettu suositus hoitotoimenpiteistä ja kullekin kohteelle soveltuvasta erityistuen muodosta. Yleissuunnitelmaluonnoksen esittelytilaisuus pidettiin Tilaisuuteen oli kutsuttu suunnitelma-alueen viljelijät ja tiedotusvälineet. Tämän lisäksi alueen luontokohteita esiteltiin Tohmajärvi -ajelulla, joka järjestettiin Pro Agrian ja Pohjois-Karjalan ympäristökeskuksen edustajat kertoivat ajelulla esimerkkikohteista ja yleisemmin arvokkaiden kohteiden kartoittamisesta. Pohjois-Karjalan ympäristökeskuksen raportteja
12 3 Suunnittelualueen yleiskuvaus Suunnittelualueeseen kuuluu Tohmajärven valumaalue sekä siihen läheisesti liittyviä Kiteen pohjoisimpia kyliä, joiden alueelta vedet valuvat Kiteenjärveen (kuva 2). Alueen pinta-ala on yli ha. Suunnittelualue on luonnonoloiltaan hyvin vaihteleva. Kallioperässä on tavanomaisten happamien gneissien lisäksi emäksisiä liuskeita ja metabasiitteja erityisesti luode-kaakko-suuntaisessa jaksossa Tohmajärven kirkonkylän lounaispuolella. Suunnittelualue rajautuu lännessä II Salpausselän suureen reunamuodostumaan, jonka maaperä on hiekkaa ja soraa. Salpausselästä kaakkoon suuntautuu useita harjujaksoja. Salpausselän itärinteen alla on laajoja soita, joista merkittävimpiä ovat pääosin turpeennostoon otetut Valkeasuo ja Kirkkosuo sekä osittain suojeltu Hirvisuo. Tohmajärven länsipuolella on kallioisia selänteitä, joita luonnehtii rinteiden tiivis pohjamoreenipeite. Tohmajärven eteläpuolella Riikolan Timolan seudulla on myös kumpuilevaa pintamoreenia, joka on löyhärakenteisempaa kuin pohjamoreeni. Moreenia peittää laajalti ohut jääkauden loppuvaiheessa syntynyt vaaramoreeniksi kutsuttu pölymaakerros, joka parantaa huomattavasti alueen soveltuvuutta maatalouteen. Järvien rantamilla ja Ruppovaaran itäpuolella on pienialaisia savikoita. Osin emäksisestä kallioperästä, osin vaaramoreenista johtuen alueen metsät ovat olleet laajalti lehtoja. Niistä suurin osa on raivattu viljelykseen. Jäljellä olevista, usein kivisistä rippeistä on muodostettu useita pieniä luonnonsuojelualueita. Niillä kasvaa lukuisia kasviharvinaisuuksia, mm. lehtoukonhattua, jota ei tavata muualla Suomen luonnossa. Natura 2000 ohjelman kohde Tohmajärven lehdot muodostuu seitsemästä erillisestä alueesta. Tohmajärven Peijonniemenlahti kuuluu valtakunnallisen lintuvesien suojeluohjelman ja Natura 2000-verkoston kohteisiin. Lahden kasvilajeihin kuuluu koko maailmassa uhanalainen hentonäkinruoho, jota on löydetty vain muutamasta järvestä Suomesta ja Luoteis-Venäjältä. Hirvisuon ojittamaton osa on arvokas Itä-Suomelle tyypillinen keidassuo, jossa on myös aapasuon piirteitä. Se kuuluu myös Natura ohjelman kohteisiin. Suunnittelualueen vesistöt ovat enimmäkseen pieniä lampia ja puroja. Muutamat harjulammet ovat kirkasvetisiä ja syviä, mutta enimmäkseen vesistöt ovat matalia. Suunnittelualueella on laajalti vanhaa asutusta ja maanviljelyä erityisesti Tohmajärven kirkonkylässä, Kirkkoniemessä, Akkalassa, Riikolassa, Haarajärvellä ja Ruppovaarassa. Sen sijaan suovaltaiset alueet esimerkiksi Onkamon itäpuolella on asutettu vasta II maailmansodan jälkeen. Perinteisen maatalouden luomia elinympäristöjä, niittyjä, hakamaita ja metsälaitumia on erityisesti vanhimman asutuksen alueilla. Viimeiseksi asutetuilta seuduilta niitä sen sijaan ei juuri löydy. Alueen metsät ovat olleet kauttaaltaan intensiivisessä talouskäytössä jo pitkään, ja suot on lähes kauttaaltaan metsäojitettu. Turpeennostoa harjoitetaan laajalla alueella Valkeasuolla, mikä on merkittävästi vaikuttanut Tohmajärven sekä siihen Valkeasuolta laskevien virtavesien vedenlaatuun. Alueella on useita merkittäviä kulttuuri- ja maisemakohteita. Tohmajärven Kirkkoniemi ja Peijonniemi on luokiteltu valtakunnallisesti merkittäväksi kulttuuriympäristöksi samoin kuin Kemien kylän vaara-asutus ja Jouhkolan hovin alue. Riikolan kylämaisema on maakunnallisesti arvokasta kulttuurimaisemaa. Kiteen puolella Huikkolan, Haarajärven ja Ruppovaaran kylät muodostavat arvokkaan vaarakyläketjun (Airas-Luotonen 2004). Suunnittelualueella on yksi valtakunnallisesti merkittävä perinnemaisema ja Natura 2000-verkostoon kuuluva Jalajanvaaran kallioketo ja rinneniitty. Alueella sijaitsee myös kolme paikallisesti merkittäväksi luokiteltua perinnemaisemaa: Pettilän metsälaidun, Väärämäen kaskimetsä ja Everilän hovi (Grönlund ym. 1998). Luvussa 4 on esitetty kohdekuvaukset ja hoitosuositukset Jalajanvaaran kedolle ja Pettilän kaskimetsälle. Tilakäyntien pe- 10 Pohjois-Karjalan ympäristökeskuksen raportteja
13 rusteella Väärämäen kaskimetsän ja Everilän hovin ominaispiirteet ovat muuttuneet niin, että niitä ei voi enää pitää merkittävinä perinnemaisemina. Suunnittelualueella havaituista maaseutuympäristöjen kasvilajeista merkittävimpiä ovat valta- kunnallisesti silmälläpidettävät ahonoidanlukko, kelta-apila, musta-apila ja ketoneilikka. Lisäksi kelta-apila ja ahopellava ovat alueellisesti uhanalaisia lajeja. Suunnittelualueella havaitut kasvilajit ja niiden uhanalaisluokitus on lueteltu liitteessä 1. Kuva 2. Kartta suunnittelualueelta. Pohjois-Karjalan ympäristökeskuksen raportteja
14 4 Yleissuunnitelma 4.1. Yleissuunnitelma ja käytetyt karttamerkinnät Luonnon monimuotoisuuskohteet on numeroitu ja ne on esitetty kartoilla elinympäristötyypeiksi luokiteltuina (liite 2). Maisemallisesti merkittäviksi kohteiksi on merkitty pienialaisia kohteita, kuten tiloille johtavia puukujanteita. Suunnittelualueelle tehty suojavyöhykesuunnitelma (Arponen 2002) on otettu yleissuunnittelussa huomioon. Karttatietoja on myös täydennetty linnustolaskennan tiedoilla. Liitteen 2 karttatietoihin on merkitty suunnittelualueella havaitut valtakunnallisesti silmälläpidettävän ruisrääkän reviirit. Pohjavesialueet on merkitty kartoille ympäristöhallinnon HERTTA-tietokannan mukaisesti (liite 3). Kaikki yleissuunnitelma-alueen kohteet on luetteloituna liitteessä 4. Kohdekuvausten yhteydessä kullekin kohteelle on mainittu suositukset sopivista hoitotoimenpiteistä. Liitteessä 5 on lisäksi esitetty tarkemmat ohjeet kustakin hoitotoimenpiteestä. Nämä hoito-ohjeet ovat kuitenkin yleisluonteisia, ja kullekin kohteelle tulee erityistukea haettaessa tehdä tapauskohtainen hoitosuunnitelma aikatauluineen ja hoitotoimenpiteineen. Liitteissä 6 on esitelty maatalousympäristöissä vähentyneen ruisrääkän hoito-ohjeita (BirdLife) Kohteiden hoitoon soveltuvat ympäristötuen erityistuet Ei-tuotannollinen investointituki Ei-tuotannollinen investointuki tarjoaa uuden ympäristötuen erityistukien rahoitusmahdollisuuden ohjelmakaudella Investointituella voidaan rahoittaa arvokkaiden perinnebiotooppien ja monivaikutteisten kosteikkojen perustamiskustannuksia.tuki määräytyy toteutuneiden kustannusten perusteella. Maksimissaan tuki on monivaikutteisen kosteikon perustamisen osalta /ha ja arvokkaiden perinnebiotooppien osalta 676 /ha. Toteutusaikaa investoinnille annetaan 1 2 vuotta. Investointituen myöntämisen edellytyksenä on, että ei-tuotannollisen investoinnin valmistumisen jälkeen hoidosta tehdään 5- tai 10-vuotinen vastaavaa alaa koskeva erityistukisopimus Perinnebiotoopin hoito, 5-vuotinen sopimus Perinnebiotoopit ovat perinteisten maankäyttötapojen muovaamia ja ylläpitämiä elinympäristöjä, kuten ketoja, niittyjä, hakamaita ja metsälaitumia. Niiden hoitosopimusten avulla pyritään säilyttämään ja lisäämään perinnebiotoopeilla esiintyvää monipuolista kasvillisuutta ja eläimistöä sekä vaalia pitkäaikaiseen maankäyttöön liittyvää maaseudun kulttuuriperintöä ja maisemallisia arvoja. Tuen avulla pyritään edistämään myös perinnebiotooppien uhanalaisten lajien säilymistä. Perinnebiotooppien hoitomuotoja ovat laiduntaminen, niittäminen, kulotus (kuva 3), puuston ja pensaston raivaus ja/tai aitojen ja muiden perinteisten karjatalouteen liittyvien rakennelmien kunnostus. Tukikohteita ei saa muokata, ojittaa, lannoittaa tai käsitellä kasvinsuojeluaineilla. Metsittäminen tai muut metsätaloustoimenpiteet ovat myös kiellettyjä perinnebiotoopeilla. Hoidon tarkoituksena on estää rehevöittävien ravinteiden kulkeutumista perinnebiotoopeille, joten karjan lisäruokintaa ei sallita ja niitto- ja raivausjätteet tulee viedä pois tukialueelta. Hoitotoimet eivät saa myöskään aiheuttaa maaperän eroosiota. Sopivalla laidunpaineella ja -kierrolla pyritään varmistamaan ruuan riittävyys laiduneläimille. Laidunnettava perinnebiotooppi tulee pääsääntöisesti myös erottaa aidalla muista laidunnurmista. 12 Pohjois-Karjalan ympäristökeskuksen raportteja
15 Kuva 3. Kulotusta voidaan käyttää perinnebiotoopin hoidossa. Kuva: Pohjois-Karjalan ympäristökeskus. Ohjelmakaudella on tullut muutamia tärkeitä uudistuksia, joilla toteutuessaan on merkitystä perinnebiotooppien luonnon monimuotoisuuden edistämisen kannalta. Ehdotuksen mukaan perinnebiotooppien alkukunnostukseen, kuten aitaamiseen ja alkuraivaukseen, voi hakea ei-tuotannollista investointitukea. Kunnostamisen jälkeen kohteiden hoidosta tulee tehdä 5-vuotinen perinnebiotoopin hoitosopimus. Pienialaisilla (5 30 aaria) arvokkailla kohteilla tuki on kiinteä 135 euroa/kohde. Näissä tapauksissa sopimukseen voidaan hyväksyä vain valtakunnalliseen perinnebiotooppien inventointiin sisältyneitä tai muita arvokkaita kohteita. Uudistuksen tavoitteena on kannustaa viljelijöitä hoitamaan esimerkiksi pienialaisia, hyönteis- ja kasvilajistoltaan arvokkaita ketokohteita. Jatkossa perinnebiotooppien ja monivaikutteisten kosteikkojen hoitosopimuksia voivat hakea myös muut kuin viljelijät Leader -toimintatavan mukaisesti. Tällä tavoin rekisteröidyt yhdistykset voivat hoitaa sellaisia arvokkaita perinnebiotooppeja, joiden hoitamiseen viljelijöillä ei ole mahdollisuutta. Leader-toimintatavalla on ollut mahdollista hakea sopimusta vuodesta 2007 alkaen, ei-tuotannollisten investointien haku alkaa vuonna Luonnon ja maiseman monimuotoisuuden edistäminen, 5- tai 10-vuotinen sopimus Ohjelmakaudella aiemmat erityistukimuodot luonnon monimuotoisuuden edistäminen sekä maiseman kehittäminen ja hoito yhdistettiin luonnon ja maiseman monimuotoisuuden edistämiseen tähtääväksi tukimuodoksi. Hoitotuen tavoitteisiin kuuluu huolehtia maatalousympäristöjen luonnon monimuotoisuudesta, säilyttää maatalousympäristöissä elävien tyypillisten ja uhanalaisten lajien elinympäristöjä sekä parantaa viljelymaiseman avoimuutta ja monipuolisuutta. Kasvi- ja eläinlajien säilymisen ja lisääntymisen kannalta tärkeitä hoitokohteita ovat esimerkiksi pellon ja tien tai pellon ja vesistön väliset reunaalueet, peltojen metsäsaarekkeet, uhanalaisten lajien esiintymispaikat, pienet kosteikot ja tulvapellot, lintujen pesintä-, ruokailu- ja levähdysalueina toimivat pellot, perhosten elinympäristöt ja muut monimuotoisuuspellot sekä pelloille perustettavat luonnon monimuotoisuuskaistat. Pohjois-Karjalan ympäristökeskuksen raportteja
16 Pellon ja metsän, pellon ja tien tai pellon ja vesiuoman välisen reunavyöhykkeen leveys voi olla, kuten aiemminkin, enintään 20 metriä. Peltoalueilla sijaitsevien metsäsaarekkeiden enimmäiskoko voi olla enintään yksi hehtaari, aiemman puolen hehtaarin sijasta. Viljely- ja laidunkäytön ulkopuolelle jääneet alueet voivat myös kuulua tuen piiriin, mikäli niillä on nähtävissä merkkejä aiemmasta laidunnuksesta tai muusta maatalouskäytöstä tai niillä on aikaisempaan asutukseen ja maanviljelyyn liittyviä kiinteitä muinaisjäännöksiä. Kohteita hoidetaan niille laaditun suunnitelman mukaisesti. Hoitotoimia voivat olla puiden ja pensaiden raivaus, laidunnus ja niitto. Lisäksi voidaan toteuttaa muita erityisiä hoitokeinoja, kuten kulotusta. Toimenpiteisiin voi kuulua myös kohteilla sijaitsevien perinteisten rakenteiden ja rakennelmien kuten esimerkiksi kiviaitojen, kivisaarekkeiden ja riukuaitojen ylläpitoa ja hoitoa sekä sopimusalueille vievien polkujen perustaminen tai lintutornin rakentaminen. Sopimusalueita ei saa lannoittaa eikä käsitellä torjunta-aineilla. Työvoima- ja elinkeinokeskus voi tapauskohtaisesti sallia lannoituksen luonnonvaraisten lintujen levähdys- ja ruokinta-alueilla sekä torjuntaaineen käytön esimerkiksi niitettävien alueiden kantokäsittelyssä. Hoitotoimenpiteillä ei saa vaarantaa metsäsaarekkeella olevia luontotyyppejä Suojavyöhykkeiden perustaminen ja hoito, 5- tai 10-vuotinen sopimus Suojavyöhykkeet ovat ympäristötukikelpoiselle pellolle perustettuja, vähintään 15 metriä leveitä, monivuotisen nurmikasvillisuuden peittämiä alueita. Toimenpiteellä vähennetään eroosiota ja ravinteiden kulkeutumista vesiin eroosioherkiltä ja kaltevilta tai toistuvasti tulvan alle jääviltä viljelyksessä olevilta rantapelloilta sekä pelloilta, jotka sijaitsevat tärkeillä pohjavesialueilla. Lisäksi suojavyöhykkeen tarkoituksena on köyhdyttää maan ravinnemäärää, parantaa maan rakennetta, tasapainottaa vesistöjen hydrologiaa, lisätä luonnon monimuotoisuutta sekä edistää riista- ja kalataloutta. Ohjelmakaudella Pohjois-Karjalaa koskevia suojavyöhykkeitä voidaan perustaa kohteille, joilla on ollut voimassa oleva vastaava erityistukisopimus tai joilla suojavyöhykkeen tarve on todettu suojavyöhykkeiden yleissuunnitelmassa tai vastaavassa useita viljelijöitä koskevien yhtenäisten suojavyöhykkeiden toteuttamiseen tähtäävässä selvityksessä tai pohjavesialueen suojelusuunnitelmassa. Sopimus voidaan tehdä myös kohteille, jotka sijaitsevat kaltevilla, maaperältään savea olevilla rantapelloilla tai tulva-alueilla. Suojavyöhykettä ei saa perustamisen jälkeen muokata, lannoittaa tai käsitellä torjunta-aineella. Suojavyöhykkeen kasvusto on niitettävä vuosittain tai suunnitelmassa määritellyillä aikaväleillä. Niittojäte on korjattava pois suojavyöhykkeeltä ja sen saa käyttää rehuksi. Suojavyöhykettä voidaan myös laiduntaa, mikäli vesiensuojelulliset tai muut vastaavat syyt eivät ole esteenä. Tulvaalueille perustetut suojavyöhykkeet voidaan jättää niittämättä, mikäli se on vesiensuojelullisesti perusteltua Monivaikutteisen kosteikon hoito, 5- tai 10-vuotinen sopimus Monivaikutteisten kosteikkojen hoitosopimuksia voidaan hakea kosteikoille, laskeutusaltaille ja tulva-alueiden hoidolle. Kosteikot ovat ojien, purojen, joen tai muiden vesistöjen osia, jotka ovat suuren osan vuodesta veden peitossa ja muun ajan kosteana. Laskeutusaltailla tarkoitetaan ojien ja purojen yhteyteen kaivamalla tai patoamalla tehtyjä vesialtaita. Tulva-alueet ovat virtavesien alavia tulvaniittyjä ja -metsiä, joille tulva nousee vuosittain. Kohteiden perustamisen ja hoidon ensisijaisena tavoitteena on vähentää maatalouden aiheuttamaa vesistökuormitusta. Pohjois-Karjalassa hoitosopimuksia voidaan tehdä sellaisten järvien valuma-alueilla, missä voidaan merkittävän vesistökuormituksen pienentämisen ohella lisätä maatalousalueiden luonnon monimuotoisuutta ja edistää riista-, kalaja raputaloutta. Hoitosopimus on mahdollinen, mikäli vesistön tai valtaojan valuma-alueesta on yli 20 % peltoa. Maakunnassamme tämä ehto voi monin paikoin rajoittaa hoitosopimusten tekoa. Tässä suunnitelmassa esitetyillä kosteikoilla ehto kuitenkin täyttyy. Pohjois-Karjalassa kosteikkosopimuksia on tehty toistaiseksi hyvin vähän. Tähän ovat ilmeisesti vaikuttaneet kosteikkojen perustamiskustannukset. Perustettavat kosteikot ovat yleensä pienialaisia, mutta perustamiskustannuksiltaan melko kalliita, joten pinta-alaan perustuvat tuet eivät ole olleet viljelijöille houkuttelevia. Asiaan tuli muutos vuoden 2008 alussa. Kohteiden perustamiskustannuksiin voi hakea luvussa mainittua ei-tuotannollista investointitukea, joka määräytyy toteutuneiden kustannusten perusteella. Kosteikot, laskeutusaltaat ja tulva-alueet vaativat säännöllistä hoitoa ja kunnossapitoa. Tukeen soveltuvia hoitotoimia ovat mm. lietteen poisto, rakenteiden säännöllinen hoito, kosteikkojen ja tulva-alueiden sekä niiden reuna-alueiden kasvillisuuden vuosittainen niitto tai laidunnus. Poistettavat 14 Pohjois-Karjalan ympäristökeskuksen raportteja
17 lietteet voidaan levittää pelloille. Niittojätteet on myös tarpeen viedä pois kosteikkoalueelta. Lisäksi kosteikkojen ympäristöissä olevaa pensaikkoa ja puustoa voidaan harventaa tarpeen mukaan. Hoitotoimiin liittyvä erityistuki maksetaan pinta-alan perusteella siitä alasta, joka jää kosteikon, laskeutusaltaan tai tulvaniityn alle sekä alueen hoidon kannalta riittävistä reuna-alueista Pohjavesialueiden peltoviljely, 5-vuotinen sopimus Pohjavesialueiden peltoviljelyn erityistuen tavoitteena on vähentää lannoitteiden, erityisesti typen, käyttöä I ja II luokan pohjavesialueilla sijaitsevilla pelloilla. Sopimusten tapauskohtaisesti määriteltävät viljelyrajoitukset voivat koskea pellon muokkauksen, lannoituksen, karjan lannankäytön ja/tai kasvinsuojeluaineiden vähentämistä tai lopettamista. Rajoitukset voivat koskea myös kesannoinnin toteuttamista vesiensuojelu huomioon ottaen tai laiduntamisen lopettamista tai vähentämistä. Sopimusta ei voida tehdä luomusopimustiloille. Kohde 2, luonnon monimuotoisuuden ja maiseman kannalta merkittävä kohde Mannilan tilan rantapellon ja Mustalahden välissä on jyrkkä kivikkoinen rantavyöhyke. Kohde on maisemallisesti hyvin tärkeä, se on yksi niistä kohdista, joista järvi näkyy junalla matkustaessa. Kasvillisuus on pellon reunassa rehevöitynyttä, muuten rinteessä kasvaa niitty-, metsä- ja rantakasvillisuutta. Puustona ovat tuomet, pihlajat ja harmaalepät. Rannassa on raivattu varsinkin leppää ajoittain. Runsaimpia lajeja ovat pellon reunassa maitohorsma, mesiangervo ja karhunputki. Alempana kivikossa kasvavat ranta-alpi, käenkaali, kielo, kultapiisku ja punaherukka. Niittykasvillisuutta edustavat niittyhumala ja päivänkakkara Kohdekuvaukset ja hoitosuositukset Tohmajärvi Onkamo Valkeasuo, kartta 1. Kohde 1, luonnon monimuotoisuuden ja maiseman kannalta merkittävä kohde Onkamossa Mannilan tilakeskuksen läheisyydessä on pieni metsäsaareke, jolla on muutamia vanhoja mäntyjä, rauduskoivuja ja pihlaja. Saareke on hyvin kivikkoinen. Vanhan tuulimyllyn pohja ja jauhinkivet ovat vielä saarekkeessa. Metsäsaareke on peltolaitumen yhteydessä ja hyvin voimakkaasti laidunnettu. Yleisimmät lajit ovat nurmilauha ja koiranheinä. Niittylajeja ovat ruusuruoho (kuva 4), pukinjuuri, ahomansikka, ahomatara, rohtotädyke ja niittyhumala. Hoitotoimet: Laidunnus ja/tai niitto. Laidunnuksessa tulisi kiinnittää huomiota laidunpaineen ohjaamiseen, jotta alue ei rehevöidy liiaksi. edistäminen. Kuva 4. Perinnebiotooppien kaunis ruusuruoho. Kuva: Veli Lyytikäinen. Pohjois-Karjalan ympäristökeskuksen raportteja
18 Rantavyöhykkeen jyrkkyyden vuoksi lohkon hoidossa tulee ottaa huomioon vesiensuojelulliset näkökohdat. Siten lumokohdetta on tarpeen hoitaa suojavyöhykkeiden hoito-ohjeiden mukaisesti. Hoitotoimet: Ajoittain puuston raivaus, niitto ja niittojätteen poiskeruu. edistäminen/suojavyöhykkeiden hoito. Kohde 3, luonnon monimuotoisuuden ja maiseman kannalta merkittävä kohde Mannilan rantapellon ja rautatien välissä on hiekkainen kumpare, jonka laidunnus on loppunut likimain 20 vuotta sitten. Puustona on harvahko haavikko, mutta rinteessä on myös jonkun verran rauduskoivuja ja katajia. Harmaaleppävesakkoa raivataan ajoittain, niin etteivät harmaalepät pääse vallalle. Mäessä yleisimmät lajit ovat nurmilauha, metsälauha, metsäruusu, ruusuruoho, puolukka, kangasmaitikka ja aitovirna. Niittylajeja ovat ketoneilikka, päivänkakkara, niittyhumala, särmäkuisma, häränsilmä ja siankärsämö. Huomionarvoiset lajit: Ketoneilikka, häränsilmä. Hoitotoimet: Ajoittain puuston raivaus. edistäminen Purtovaara Kemie Luosovaara Soppi, kartta 2 (osin myös kartassa 4) Kohde 4, kosteikko Purtovaarassa peltoalueen koillisreunassa on mahdollinen kosteikon paikka. Peltoalue viettää loivasti kohti mahdollista kosteikon paikkaa. Kaivamalla ja ojaa tukkimalla voitaisiin perustaa allasmainen kosteikko. Suunnitellun kosteikon valuma-alue on n. 19 hehtaaria, josta pellon osuus on lähes 70 %. Kosteikon koon tulisi olla vähintään 0,19 hehtaaria. Pellot viettävät loivasti kosteikkoa kohden. Rankkasateiden seurauksena pelloilta on lähtenyt runsaasti kiintoainesta liikkeelle veden mukana. Veden virtauksen hidastuessa altaassa pystytään vähentämään kiintoaineen kulkeutumista peltoalueelta vesistöön. Kosteikkoon olisi hyvä saada muodostumaan myös kasvipeitteisiä alueita, jolloin peltoalueilta tulevien ravinteiden sitoutuminen kosteikkoon edelleen parantuisi. Kosteikon jälkeen vedet virtaavat metsäojien kautta Lahdenjokeen ja edelleen Peijonniemenlahteen ei-tuotannollinen investointituki perustamiseen, jonka jälkeen erityistukisopimus monivaikutteisten kosteikkojen hoito. Kohde 5, Luosojoen suojavyöhykkeet Purtovaarassa Purtovaarassa Käresärkän kohdalla Luosojoen varressa on lievästi kalteva pelto, jossa luontaisen suoja-alueen kapeuden johdosta suojavyöhykkeen perustaminen on tarpeellista. Alempana jokivarressa Lähtelän kohdalla sijaitseva jyrkkä rinnepelto ulottuu paikoin lähes Luosojoen rantaan asti. Rannassa 3 5 m levyinen luontainen suoja-alue koostuu puista ja pensaista. Rannalle perustettava suojavyöhyke on erittäin tarpeellinen, koska kokonaiskaltevuus on pellon yläosissa jopa 17 %. Molemmat kohteet ovat mukana Tohmajoen ja Kiteenjoen vesistöalueen peltoalueiden suojavyöhykkeiden yleissuunnitelmassa (Arponen 2002). Suojavyöhykkeiden perustamisella ja hoidolla voidaan vähentää pelloilta Luosojokeen kulkeutuvaa ravinne- ja kiintoainekuormitusta. suojavyöhykkeiden perustaminen ja hoito. Kohde 6, luonnon monimuotoisuuden ja maiseman kannalta merkittävä kohde Purtovaarassa Lehtolan tilalla on kaksi metsäsaareketta, joita on laidunnettu viimeksi n. 20 vuotta sitten. Kasvillisuus on pääosin metsäkasvillisuutta niittymäisin vivahtein. Sähkölinjan alla ja toisessa saarekkeessa olevalla kalliopaljastumalla kasvaa enemmän niittylajeja kuin muilla osilla saareketta. Puustona ovat rauduskoivut ja männyt, ja saarekkeissa on melko paljon lahopuuta. Katajia on paikoin runsaasti. Pihlajavesakko on korkea. Monin paikoin kasvaa pieniä haavan vesoja ja vaahteran taimia. Yleisimmät lajit ovat nurmilauha, metsälauha, mustikka, käenkaali, lillukka ja kultapiisku. Kuivimmilla paikoilla on puolukkaa ja kangasmaitikkaa. Niittylajeja ovat ruusuruoho, ahomansikka, nurmikohokki, särmäkuisma, paimenmatara, nurmitädyke, päivänkakkara, pukinjuuri ja hiirenvirna. Huomionarvoiset lajit: Nurmikohokki. Hoitotoimet: Raivaus sekä mahdollisesti niitto tai laidunnus. edistäminen. Kohde 7, kosteikko Kemien rinteen lounaispuolella on mahdollinen kosteikon paikka. Kohde on tällä hetkellä osittain karjan laitumena ja maaperä luonnostaan kosteaa. Paikalle saa patoamalla muodostettua kosteikon, johon kannattaa kaivamalla tehdä vaihtelevan syvyisiä alueita. Samaan kosteikkokokonaisuuteen voi liittää myös kaksi olemassa olevaa vanhaa vesiallasta. Kosteikkoon tulisi vesiä 12 hehtaarin 16 Pohjois-Karjalan ympäristökeskuksen raportteja
19 alueelta, josta peltojen osuus on yli 40 %. Valumaalueen koon perusteella kosteikon pinta-ala tulisi olla vähintään 0,12 hehtaaria. Alueelle on kuitenkin suunniteltu huomattavasti suurempaa, yli hehtaarin kokoista kosteikkoa. Tämä johtuu siitä, että pihattonavetan takia eläimet liikkuvat alueella paljon ja rikkovat helposti maaperää. Alueelta lähteekin paljon kiintoainesta liikkeelle erityisesti sateiden aikana. Lisäksi kiintoaineen valumisherkkyyttä lisää peltojen jyrkkyys. Suunnitellun kokoisella kosteikolla pystytään vähentämään kiintoaineiden ja ravinteiden kulkeutumista vesistöön sekä lisäämään alueen luonnon monimuotoisuutta. Kosteikon jälkeen vedet virtaavat Törönpuroon ja edelleen Luosojokeen. ei-tuotannollinen investointituki perustamiseen, jonka jälkeen erityistukisopimus monivaikutteisten kosteikkojen hoito. Kohde 8, Mokinlammen suojavyöhykkeet Kemien eteläpuolella sijaitsevan Mokinlammen laskuojan varressa pellot ovat paikoin kaltevia ojaan päin, joten luontaisten suoja-alueiden kapeuden johdosta suojavyöhykkeen perustaminen on tarpeellinen osalle laskuojan pelloista. Lammen pohjoisrannan jyrkkärinteisen peltoalueen ja vesirajan väliin on jätetty 8 10 metrin levyinen luontainen suojavyöhyke, mutta rinteestä valuva vesi virtaa pellon alareunan suuntaista laskuojaa pitkin suoraan Mokinlampeen. Laskuojan kapean suoja-alueen ja rinteen kaltevuuden vuoksi suojavyöhyke on tarpeellinen. Mokinlampeen laskee kaakosta päin jyrkkärinteisten peltojen reunustama oja, jonka varrelle on jätetty yhden metrin levyinen suojakaista. Suojavyöhykkeen perustaminen monin paikoin ojan varrelle on tarpeen, koska jyrkimmillään rinnepeltojen kokonaiskaltevuus ylittää 20 %. Kohteet ovat mukana alueelle tehdyssä suojavyöhykesuunnitelmassa (Arponen 2002). Suojavyöhykkeiden perustamisella ja hoidolla voidaan vähentää pelloilta Mokinlampeen ja lammesta lähtevän puron kautta Luosojokeen kulkeutuvaa ravinne- ja kiintoainekuormitusta. suojavyöhykkeiden perustaminen ja hoito. Kohde 9, perinnebiotooppi Sopen tien varressa on pieni rehevöitynyt tuore niitty. Se on ollut jonkin aikaa laiduntamatta. Nyt niityllä kasvaa jonkin verran pajukkoa, harmaalepän taimia, yksi raita ja haavan taimia. Yleisimmät lajit ovat maitohorsma, koiranputki, koiranheinä, särmäkuisma, ruusuruoho, aitovirna, ojakärsämö, metsäkurjenpolvi ja nurmilauha. Rehevyyttä ilmentävät lisäksi voikukka, nokkonen, pelto-ohdake, hevonhierakka, mesiangervo ja peltovalvatti. Niittylajeja ovat jänönsara, aho-orvokki, kevätleinikki, niittynätkelmä, hiirenvirna, nurmitädyke, ahomansikka, poimulehti, peurankello, päivänkakkara, sarjakeltano, harakankello, rätvänä ja nurmikaunokki. Huomionarvoiset lajit: Peurankello. Hoitotoimet: Niitto ja/tai laidunnus. Laidunpaineen ohjauksessa tulee kiinnittää huomiota rehevöitymisen vähentämiseen. perinnebiotoopin hoito/luonnon ja maiseman monimuotoisuuden edistäminen. Kohde 10, perinnebiotooppi Pettilän metsälaidun on luokiteltu paikallisesti arvokkaaksi perinnemaisemaksi. Se on laaja metsälaidun, jolla on runsaasti rehevöitymisen merkkejä, koska se on yhteydessä peltolaitumeen. Lisäksi metsälaitumelle tuodaan ajoittain lisäruokaa. Alueen halki kulkee oja. Puusto on vanhaa männikköä, kuusia ja rauduskoivuja. Vesakkoa ei ole. Yleisimmät lajit ovat mustikka, nurmilauha, metsälauha, nurmirölli ja kevätpiippo. Märillä paikoilla kasvavat huopaohdake, karhunputki, mesiangervo ja luhtavuohennokka. Tyypillisiä metsälajeja ovat metsäkurjenpolvi, käenkaali ja kuivilla paikoilla puolukka. Niittylajeja ovat ruusuruoho, niittysuolaheinä, nurmitädyke, päivänkakkara, ahomansikka, särmäkuisma, rätvänä, sykeröpiippo, mesimarja, nurmikaunokki, keto-orvokki, huopakeltano, peurankello, harakankello, niittyhumala, hiirenvirna ja rohtotädyke. Rehevyyttä ilmentäviä lajeja on paikoin runsaasti: nokkonen, vadelma, maitohorsma ja kirjopillike. Huomionarvoiset lajit: Peurankello. Hoitotoimet: Laidunnus ja erottaminen peltolaitumesta, jotta rehevöitymistä saadaan vähennettyä. perinnebiotoopin hoito. Kohde 11, perinnebiotooppi Pettilän naapurissa Pekkalan tilalla on laaja metsälaidun, joka on suurimmaksi osaksi lehtomaista ja tuoretta kangasta. Alueella on myös kaksi lähdettä (toisessa on kaivonrengas) ja kalliopaljastumia. Puustona on suurella osalla aluetta harmaalepikko. Mäntyjä ja isoja kuusia on paikoin. Mäen päällä on vanhoja mäntyjä ja runsaasti isoja katajia. Kenttäkerroksen yleisimmät lajit ovat suurimmalla osalla aluetta koiranheinä, nurmilauha, niittyhumala, ahomansikka ja nurmirölli. Paikoin on käenkaalia, mustikkaa ja oravanmarjaa. Lähteiden ympärillä kasvavat niittyhumala, leskenlehti, me- Pohjois-Karjalan ympäristökeskuksen raportteja
20 siangervo, ojakellukka, keltasara ja rönsyleinikki. Runsaita niittylajeja ovat lisäksi syysmaitiainen, rätvänä, orvontädyke, rohtotädyke, nurmitädyke ja särmäkuisma. Niukkoja ovat jäkki, mesimarja ja peurankello. Kallioisella mäellä kasvavat edellisten lajien lisäksi hopeahanhikki, peltohanhikki, jäsenruoho ja ruusuruoho. Mäellä kasvavia metsälajeja ovat kanerva, puolukka, korpikarhunsammal ja seinäsammal. Huomionarvoiset lajit: Keltasara, jäkki, peurankello. Hoitotoimet: Laidunnus ja paikoin kuusten raivaus. perinnebiotoopin hoito. Kohde 12, luonnon ja maiseman monimuotoisuuden kannalta merkittävä kohde Luosovaaran eteläpäässä on rinteillä laaja alue, jolla on laidunnettuja niittyjä, puuryhmiä ja kalliopaljastumia. Metsä ympärillä on hakattu ja niityillä ajeltu koneilla. Jäljet on sittemmin lanattu. Kalliopaljastumat, jyrkät rinteet ja paahteiset reunat ovat edustavaa niittykasvillisuutta. Puustona on vanhoja kuusia ryhminä. Kenttäkerros vaihtelee huomattavasti kohdasta toiseen. Yleisimmät lajit ovat syysmaitiainen, jänönsara, nurmilauha, siankärsämö ja ahojäkkärä. Rehevyyttä ilmentävät paikoin vadelma ja kirjopillike. Niittykasveja on runsaasti: lajeja mm. ahonoidanlukko (kuva 5), ruusuruoho, huopakeltano, nurmikohokki, nurmitädyke, ahosuolaheinä, ahomansikka, pukinjuuri, jäsenruoho, kevättädyke, peltohanhikki, hopeahanhikki, harakankello, sormisara, niittyhumala, keto-orvokki, rohtotädyke, ahomatara ja häränsilmä. Hoidon tavoitteena maiseman ja laidunkokonaisuuden säilyttäminen. Huomionarvoiset lajit: Ahonoidanlukko, nurmikohokki, kevättädyke, häränsilmä. Hoitotoimet: Niitto ja/tai laidunnus. edistäminen/perinnebiotoopin hoito. Kohde 13, luonnon ja maiseman monimuotoisuuden kannalta merkittävä kohde Luosovaaran rinteessä olevan ladon vierustalla on hakamainen kivinen niitty, joka rajoittuu alarinteessä kohteen 14 ja ylärinteessä kohteen 16 niittyihin. Lohkolla kasvaa muutama yksittäinen puu. Alue on aiemmin ollut laitumena. Alueen niittykasvillisuus on edustavaa. Lajistoon kuuluvat mm. jäkki, ketoneilikka, tuoksusimake ja päivänkakkara. Huomionarvoiset lajit: jäkki ja ketoneilikka Hoitotoimet: Niitto ja/tai laidunnus sekä ajoittain raivausta. edistäminen/perinnebiotoopin hoito. Kuva 5. Ahonoidanlukko luokitellaan valtakunnallisesti silmälläpidettäväksi lajiksi. Kuva: Matti Pihlatie. Kohde 14, luonnon ja maiseman monimuotoisuuden kannalta merkittävä kohde Luosovaarassa tien vieressä on paikoin rehevöitynyt kuivahko niitty, jolla on kalliopaljastumia. Osa niitystä on tuoretta. Niityn yläpuolella on hakamaata, jonka puustona on muutama yksittäinen kuusi, rauduskoivu, harmaaleppä ja pihlaja. Yleisimmät lajit ovat koiranheinä, niittyleinikki ja metsälauha. Niittykasvillisuus on säilynyt parhaimmin kuivahkoilla kohdilla. Sen sijaan kalliopaljastuma ja tuoreet osat ovat rehevöityneitä. Tuoreilla osilla on nokkosta, maitohorsmaa ja mesiangervoa. 18 Pohjois-Karjalan ympäristökeskuksen raportteja
21 Kalliolla kasvavat peltolemmikki ja peltohanhikki. Niityn kuivilla osilla kasvavat huopakeltano, ketoorvokki, harakankello, rohtotädyke, nurmitädyke, särmäkuisma ja ruusuruoho. Kuivilla osilla ainoa rehevöitymistä ilmentävä laji on voikukka. Hoitotoimet: Niitto ja/tai laidunnus. Laidunpaineen ohjauksessa tulee kiinnittää huomiota rehevöitymisen vähentämiseen. edistäminen/perinnebiotopin hoito. Kohde 15, luonnon ja maiseman monimuotoisuuden kannalta merkittävä kohde Luosovaarantien varressa on laitumena käytetty metsäsaareke, jonka yläosassa on rehevöitynyt kallio. Osa alueesta on maitohorsmikkoa, mutta osa on edustavaa metsälaidunta. Aluetta on laidunnettu viimeksi pari vuotta sitten. Puustossa vallitsevat vanhat männyt. Lisäksi on nuoria rauduskoivuja, pihlajia ja yksittäisiä kuusia ja muutamia haavan vesoja. Kalliolla kasvaa komea tuomi. Kenttäkerroksen yleisimmät lajit ovat metsälauha, nurmilauha, koiranheinä, paimenmatara, niittyleinikki, mustikka ja kielo. Niittylajeja ovat ahomansikka, keto-orvokki, mäkitervakko, päivänkakkara, rohtotädyke, nurmitädyke, pukinjuuri, niittyhumala ja peurankello. Rehevöitymistä ilmentävät voikukka, nokkonen, maitohorsma, vuohenputki ja koiranputki, jotka kasvavat erityisesti kalliolla. Huomionarvoiset lajit: Mäkitervakko, peurankello. Hoitotoimet: Laidunnus. Laidunpaineen ohjauksessa tulee kiinnittää huomiota rehevöitymisen vähentämiseen. edistäminen/perinnebiotoopin hoito. Kohde 16, luonnon ja maiseman monimuotoisuuden kannalta merkittävä kohde Luosovaaran rinteessä olevan pellon yläreunassa on laikuittain rehevöitynyttä mutta pääosin hyvää tuoreen ja kuivan niityn laidunta. Penkereen reunasta metsän laitaan asti on arvokasta perinnebiotooppia. Puustossa on yksittäisiä kuusia, mänty ja rauduskoivu. Paikoin on harmaaleppä-, paju- ja pihlajapensaikkoa. Runsaita lajeja kenttäkerroksessa ovat koiranheinä, nurmilauha, ahdekeltano, puna-ailakki ja metsäorvokki. Niittykasvillisuutta on runsaasti, lajeina mm. rohtotädyke, nurmitädyke, ahomansikka, tuoksusimake, särmäkuisma, ketoneilikka, päivänkakkara, mäkitervakko, huopakeltano ja peltohanhikki. Rehevöitymistä ilmentävät koiranputki, vuohenputki, nokkonen ja mesiangervo. Huomionarvoiset lajit: Ketoneilikka, mäkitervakko. Hoitotoimet: Raivaus ja laidunnus. Laidunpaineen ohjauksessa tulee kiinnittää huomiota rehevöitymisen vähentämiseen. edistäminen/perinnebiotoopin hoito. Kohde 17, luonnon ja maiseman monimuotoisuuden kannalta merkittävä kohde Luosovaaran rinteessä olevan pellon vieressä navetan läheisyydessä on kuusettumassa oleva metsälaidun, joka on paikoin aika rehevöitynyt. Avoimia osia on paljon jäljellä, ja alue on edelleen aidattu. Puustona ovat tasaikäiset kuuset, reunaosissa on rauduskoivuja ja yksittäisiä raitoja. Koivun taimia on avoimilla osilla. Yleisimmät kenttäkerroksen lajit ovat metsälauha, nurmilauha, metsäkastikka, oravanmarja ja käenkaali. Niittykasvillisuutta edustavat jäkki, kesämaitiainen, ruusuruoho, huopakeltano, nurmitädyke, rohtotädyke ja ahomansikka. Rehevöitymistä ilmentävät pelto-ohdake, voikukka ja nokkonen. Huomionarvoiset lajit: Kesämaitiainen, jäkki. Suositeltavat hoitotoimet: Osittainen puuston poisto, raivaus ja laidunnus. Laidunpaineen ohjauksessa tulee kiinnittää huomiota rehevöitymisen vähentämiseen. edistäminen/perinnebiotoopin hoito. Kohde 18, kosteikko Luosovaarassa Kemien ja Kiteen välisen maantien länsipuolella tien välittömässä läheisyydessä on mahdollinen kosteikon paikka. Kosteikon saisi perustettua patoamalla pellon reunassa kulkevaa ojaa, jolloin vesi nousisi pellon ja tien väliselle vyöhykkeelle. Ojan valuma-alue on noin 15 hehtaaria, josta pellon osuus on noin 33 %. Kosteikon tulisi olla noin 0,2 0,3 hehtaaria. Alueen maaperä on herkästi irtoavaa hiesua, joten ojan penkat ovat pahasti sortuneet. Hiesu on täyttänyt ojan pitkältä matkalta, joten laskeutusallas ennen kosteikkoa voisi olla perusteltua. Vesien kulkua kosteikossa voidaan tarpeen mukaan ohjata kaivamalla ja tehdä samalla vaihtelevan syvyisiä lampareita. Kosteikolla saataisiin vähennettyä kiintoaineen ja ravinteiden kulkua peltoalueelta Luosojokeen ja edelleen Tohmajärveen. Kosteikko sijaitsee maisemallisesti näkyvällä paikalla vilkasliikenteisen tien varressa. Pellon puolella voi olla tarpeen tehdä pengerrystä. Pohjois-Karjalan ympäristökeskuksen raportteja
22 Ei-tuotannollinen investointituki perustamiseen, jonka jälkeen erityistukisopimus monivaikutteisten kosteikkojen hoitoon. Kohde 19, perinnebiotooppi Vääränlahden rannassa on aikanaan laidunnettu mäki, joka on osittain lehtomaista kangasta, osittain kalliopaljastumaa. Mäki rajoittuu peltoon, jonka reunassa on avoimin alue ja eniten niittykasveja. Pääpuuna mäellä on mänty, alispuuna kasvaa rauduskoivua. Alue on kuusettumassa, ja mäen yläosassa on pusikkona pihlajaa. Rinteessä on muutamia komeita katajia. Pellon reunassa yleisimmät lajit ovat koiranheinä ja hietakastikka. Muita runsaita lajeja ovat ahomansikka ja paimenmatara. Rinteessä runsaita lajeja ovat lillukka, oravanmarja, nuokkuhelmikkä ja metsäkastikka. Kallioisimmilla kohdilla on puolukkaa. Niittykasvillisuus on runsasta ja monipuolista, ilmentäen pitkään jatkunutta laidunnusta. Lajistoa ovat ahomansikka, nurmitädyke, pukinjuuri, rohtotädyke, ruusuruoho, ketoneilikka, peurankello, mäkitervakko ja päivänkakkara. Rinteen alaosassa venekatoksen luona on kesämaitiaista ja nurmikaunokkia. Huomionarvoiset lajit: Ketoneilikka, peurankello, mäkitervakko, kesämaitiainen. Hoitotoimet: Kuusten ja pihlajien raivaus ja sen jälkeen laidunnus tai niitto. perinnebiotoopin hoito/luonnon ja maiseman monimuotoisuuden edistäminen. Kohde 20, perinnebiotooppi Jalajanvaara on luokiteltu arvokkaaksi maisemaalueeksi. Se on voimakkaasti kalkkivaikutteista maata, ja kasvillisuudeltaan poikkeuksellisen monimuotoinen Pohjois-Karjalan oloissa. Vaaran etelärinteellä on nykyisin valtion omistuksessa oleva kallioketo ja rinneniitty, joita hoidetaan ajoittain niittämällä ja raivaamalla. Jyrkässä rinteessä sijaitseva kallioketo on yleissuunnitelma-alueen ainoa laatuaan. Kuivan kedon kasvillisuutta on kallion reunoilla ja laikuttain sen päällä. Runsaaseen niittylajistoon kuuluvat ketokäenminttu, mäkiarho, ahopellava, kelta-apila (kuva 6), jäkki, kevättädyke, hietalemmikki ja ke- Kuva 6. Kelta-apila. Kuva: Ville Vuorio. 20 Pohjois-Karjalan ympäristökeskuksen raportteja
Maatalousalueiden kosteikkojen, luonnon monimuotoisuuden ja suojavyöhykkeiden yleissuunnitelma, Laihia
RAPORTTEJA 16 2015 Maatalousalueiden kosteikkojen, luonnon monimuotoisuuden ja suojavyöhykkeiden yleissuunnitelma, Laihia ANNA-MARIA KOIVISTO Maatalousalueiden kosteikkojen, luonnon monimuotoisuuden ja
Kooste kaavan laatimisen perustana olleista luontoa koskevista lähtöaineistoista
Kangasalan kunta, Pakkalan kyläyleiskaava, kaavaehdotus 26.11.2014, kaavaselostus Liite 3: Luontokohteet Kangasalan kunta Pakkalan kyläyleiskaava Kaavaehdotus 26.11.201 Kooste kaavan laatimisen perustana